Public procurement notice: Contract Notice
Published: 2020-05-05
Buyer: Istekki Oy
Country: FI
Contract type: Services
Procedure: Innovation partnership
CPV classification: 72000000
Submission deadline: 2020-06-04
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Pirkanmaan sairaanhoitopiirin kuntayhtymä ja sen IT-palvelujen tuottajana Istekki Oy, Helsingin ja Uudenmaan sairaanhoitopiirin kuntayhtymä, Pohjois-Pohjanmaan sairaanhoitopiirin kuntayhtymä, Pohjois-Savon sairaanhoitopiirin kuntayhtymä sekä Varsinais-Suomen sairaanhoitopiirin kuntayhtymä (jäljempänä tilaaja tai hankintayksikkö) ovat muodostaneet hankintarenkaan ns. ACES-hankkeen (Automation in Care and Evaluation of System) kilpailuttamiseksi. Hankintayksikkö pyytää ehdokkaita lähettämään osallistumishakemuksen innovaatiokumppanuuteen Hilma-ilmoituskanavassa julkaistun hankintailmoituksen sekä tämän osallistumishakemusohjeen mukaisesti.
Hankinnan kohteena on ACES-konseptiin sisältyvä silmätautien arkikustannusvaikuttavuuden mittaamisen mahdollistava, IT-moduuleista koostuva IT-järjestelmä (ACES-IT-järjestelmä), joka mahdollistaa omalta osaltaan arjen olosuhteissa tapahtuvan yhdenvertaisen ja vaikuttavan hoidon tuottamisen yhteiskunnalle kohtuullisin kustannuksin. ACES-konsepti on kaikkien viiden (5) yliopistollisen silmäklinikoiden yhteishanke, jota Business Finland osarahoittaa.
Lisäksi ACES-konsepti tarjoaa työkalun kansallista ja kansainvälistä bench-markingia varten ja luo perustan potilaskohtaisen datan visuaaliselle ja toiminnalliselle integraatiolle (esim. glaukoomassa paineet, hoidot, kuvat ja näkökenttäindeksit ovat samassa näkymässä, johon integroidaan myös kuvien ja kenttien ikonit ja niiden avaamiseksi). ACES-konseptin periaatteet ovat sovellettavissa kaikille erikoisaloille ja perusterveydenhuoltoon.
Hankintayksiköt tekevät kukin itsenäisesti hankintapäätöksen. Hankintapäätöksen sisältönä on joko hankinnan keskeyttäminen taikka kehittämissopimuksen tekeminen valitun innovaatiokumppanin (kumppani) kanssa. Mikäli hankintayksiköt päättävät tehdä kehittämissopimuksen, tekevät kaikki hankintayksiköt yhden (1) kehittämissopimuksen yhdessä valitun kumppanin kanssa. Mikäli hankintayksikkö päättää tehdä kehittämisvaiheen päätyttyä hankintaa koskevan hankintasopimuksen, tekee kukin hankintayksikkö erillisen hankintasopimuksen kumppanin kanssa. Hankintasopimus tarkoittaa sopimusta ACES-IT-järjestelmän tai sen osien hankkimisesta. Hankintayksikkö voi siis valintansa mukaan ostaa ACES-järjestelmästä joitakin osia taikka ostaa järjestelmän kokonaisuudessaan. Alustavan suunnitelman mukaan ACES-IT-järjestelmä tullaan ostamaan SaaS-palveluna, joka sisältää tarvittavan tuen, ylläpidon ja jatkokehityksen. Pirkanmaan sairaanhoitopiirin kuntayhtymä on ulkoistanut IT-palvelunsa kokonaisuudessaan sen sidosyksikölle Istekki Oy:lle. Tässä hankinnassa Pirkanmaan sairaanhoitopiirin kuntayhtymä vastaa osaltaan kilpailuttamisesta, mutta kehittämissopimus ja mahdollinen hankintasopimus Pirkanmaan sairaanhoitopiirin kuntayhtymän osalta tullaan tekemään Istekki Oy:n toimesta.
Tavoitteena on, että kehittämisvaiheen kesto olisi noin 18 kuukautta. Hankintasopimus on voimassa toistaiseksi. Kehittämissopimuksen sopimuskauden arvioitu alkamisajankohta on 1.10.2020.
Ehdokkaiden soveltuvuudelle asetetut vaatimukset sekä soveltuvuuteen liittyvät tarkastettavat selvitykset on kuvattu osallistumishakemusohjeen liitteessä 3 (ESPD-lomake ja ESPD:tä täydentävät tiedot) sekä liitteessä 4. Referenssilomake.
Jos vähimmäisvaatimukset täyttäviä ehdokkaita on enemmän kuin neuvotteluihin valittavia tarjoajia, hankintayksikkö vertailee osallistumishakemuksia ja valitsee ehdokkaista kolmesta neljään (3–4) tarjoajaa. Vertailu perustuu ehdokkaiden referensseihin. Referenssin vertailu ja pisteytys on kuvattu liitteessä 4. Referenssilomake.
Lopuksi kunkin ehdokkaan saamat pisteet lasketaan yhteen ja ehdokkaat asetetaan paremmuusjärjestykseen. Neuvotteluihin valitaan kolmesta neljään (3–4) eniten pisteitä saanutta ehdokasta.
Innovaatiokumppanuutta. Hankintayksikkö voi valita innovaatiokumppanuuden, jos hankintayksikön tarvetta ei voida täyttää hankkimalla markkinoilla jo saatavilla olevia tavanomaisia tavaroita, palveluja tai rakennusurakoita. Hankintayksiköt ovat selvittäneet markkinavuoropuhelulla, ettei sen tavoittelemaa ACES-kokonaisratkaisua ole markkinoilla valmiina.
Tilaaja voi keskeyttää hankintamenettelyn osittain tai kokonaan todellisesta ja perustellusta syystä (hankintalain 125 §).
Osallistumispyynnön, tarjouksen tekemisestä, esittelystä tai muusta kilpailutukseen osallistumisesta ei makseta ehdokkaille korvausta. Kehittämisvaiheessa innovaatiokumppanille maksetaan korvaus siten, kun kehittämissopimuksessa tullaan tarkemmin sopimaan.
Kehittämisvaiheen budjetista on alustavasti varattu noin 330 000 EUR (alv 0 %) kumppanille maksettaviin korvauksiin.
Tällä ilmoituksella on liitteitä/linkkejä osoitteessa: https://www.hankintailmoitukset.fi/fi/public/procurement/35359/notice/45422

Eligibility requirements: Hankinta-asiakirjoissa määritellyn mukaisesti sekä ks. ESPD-lomake.